Sangoma vas wat oorskot in die nag steel | Nuus24
Sangoma vas wat oorskot in die nag steel
Vreemde ongelukstoneel laat oë rek
Johannesburg – 'n Sangoma en sy bestuurder is Vrydagoggend in hegtenis geneem vir die skending van 'n graf by 'n begraafplaas in Mmabatho, in die Noordwes, het die polisie gesê."Menslike oorskot, na bewering dié van 'n albino wat in 2002 begrawe is, is in hulle besit gevind," het Amanda Funani, 'n woordvoerder, gesê.Die polisie het die twee deursoek toe hulle die Moletsamongwe-begraafplaas om 02:30 verlaat het.Funani het gesê dat iemand al in 2011 met die graf gepeuter het, maar dat die polisie toe nie 'n verdagte in hegtenis geneem het nie. Die polisie probeer dié twee voorvalle nou met mekaar verbind.Die 54-jarige sangoma en sy bestuurder sal na verwagting Maandag in die Mmabatho-landdroshof verskyn.– Volg Nuus24 op Twitter.
Lees meer oor: grafskending | sangomas VOLGENDE OP NUUS24X